cyanic-selkie/wikianc huggingface dataset:
Սերբիայի ազգային թանգարան
Ռուսական արվեստի հավաքածու
Ռուսական արվեստի հավաքածուն ընդգրկում է 90 կտավներ, փորագրանկարներ, փորագրություններ, 15-19-րդ դարերի շուրջ 100 սրբապատկերներ։ Հավաքածուում ներառված են Հովհաննես Այվազովսկու, Մարկ Շագալի, Վասիլի Կանդինսկու, Նիկոլայ Ռերիխի, Իլյա Ռեպինի, Ֆիլիպ Մալյավինի, Ալեքսեյ Առլամովի, Միխայիլ Լարինովի, Բորիս Գրիգորևի, Վլադիմիր Բորովիկովսկու, Պավել Կուզնեցովի, Կոնստանտին Կորովինի, Կազիմիր Մալևիչի, Ալեքսանդր Բենուայի, Էլ Լիսիցկու, Մստիսլավ Դոբոժինսկու, Ալեքսանդր Սամոխվաոլովի, Պյոտր Նիլուսի աշխատանքները ։
Անգլիական արվեստի հավաքածու
Ներառում է 19-րդ դարի վերջի, հիմնականում իմպրեսիոնիստական և հետ-իմպրեսիոնիստական նկարիչների։ Հավաքածուի մեծ մասը նվիրաբերվել է Պավել Կարագեորգիևիչի կողմից մինչև Երկրորդ համաշխարհային պատերազմը։ Հավաքածուում ներառված են 64 կտավներ, 51 գրաֆիկական աշխատանքներ և փորագրություններ։ Ներկայացված են այնպիսի նկարիչներ, ինչպիսիք են՝ Ալֆրեդ Սիսլեյը, Չարլզ Կոնդերը, Ֆիլիպ Ստերը, Ուոլտեր Սիկերտը, Ջեյմս Մենսոնը, Պերսի Կյուիսը, Ռոջեր Ֆրայը, Դունկան Գրանտը, Վանեսա Բելը, Ռոուլանդ Ֆիշերը, Ուիլյամ Հոգարտը։
Ավստրիական և գերմանական արվեստի հավաքածուներ
Բելգրադի ազգային թանգարանի ավստրիական և գերմանական հավաքածուն ունի 112 գեղանկարչական, բազմաթիվ գրաֆիկական աշխատանքներ և փորագրանկարներ։ Ներկայացված գեղանկարները 19-րդ և 20-րդ դարերի են, իսկ գրաֆիկական աշխատանքները՝ 15-րդ դարի։ Հավաքածուում ներառված առավել հայտնի նկարիչներից են՝ Մաքս Լիբերմանը, Լովիս Կորինտը, Ֆրից ֆոն Ուդեն, Կառլ Հոֆերը, Ալբրեխտ Դյուրերը, Գուստավ Կլիմտը, Մաքս Սլեֆոգտը։ Հավաքածուի հիմնական մասը թանգարանին է նվիրաբերել Օբրենովիչների դինաստիան և Պավել Կարագեորգիևիչը։
Այլ հավաքածուներ
Սերբիայի ազգային թանգարանում ներկայացված են նաև ամերիկյան, իսպանական, բուլղարական, լեհական, ավստրալիական, չինական, կանադական արվեստի գործեր։
Սերբիայի և Հարավսլավիայի արվեստի հավաքածու
Սերբիայի և Հարավսլավիայի արվեստի հավաքածուն բաղկացած է 17-րդ դարից մինչև 20-րդ դարի վերջի ավելի քան 6000 նմուշներից։ Թանգարանում ներկայացված արվեստագետներից են՝ Մարինա Աբրամովիչ, Պայա Յովանովիչ, Ստոյան Արալիցա, Պետար Լուբարդա, Միլան Կոնյովիչ, Ուրոշ Պրեդիչ, Ջուրա Յակշիչ, Մարկո Կուրատ, Ջորջե Անդրեևիչ Կուն, Նադեժդա Պետրովիչ, Պետար Դոբրովիչ, Միկա Պոպովիչ, Սավա Շումանովիչ։
Ներկայացված են նաև սլովենյան արվեստի գործեր՝ Մատիա Յամա (7 կտավներ), Ավգուստ Սերնիգոյ (6 աշխատանք), «Էսքիզներ թատրոնի համար», Ռիխարդ Յակոբիչ (7 կտավներ) «Ծովափնյա ծառեր», Իվան Գրոխար, Na Pasi և Մատեյ Ստերնեն (4 կտավներ) «Կին ընթերցողը» և այլն։
Քանդակներ
Թանգարանում ներառված են քանդակներ հռոմեական ժամանակներից մինչև 20-րդ դար։ Հարավսլավական հավաքածուն ներառում է 850 աշխատանք, օտարերկրյա հավաքածուն՝ շուրջ 50։ Ներկայացված են այնպիսի քանդակագործներ, ինչպիսիք են Իվան Մեշտրովիչը (96 աշխատանք), Տոմա Ռոսանդիչը, Անտուն Ավգուստինիչը, Ֆրանյո Կրշինիչը, Սեզար Բալդաչինին, Արիստիդ Մայոլը, Ժորժ Մինեն, Ռիստո Ստիյովիչը, Մատիա Վուկովիչը։
Վերակառուցում
2012 թվականի հունվարի 25-ին Բելգիայի ազգային թանգարանի՝ հանրության համար փակ մնալուց հետո սերբական առաջատար «Press» լրատվական թերթից Վլադիմիր Բոգդանովիչը «Մեկ տասնամյակ մշակութային ցեղասպանություն սերբերի դեմ» վերնագրով հոդված գրեց՝ տեսնելով ազգային թանգարանի գործունեության անհրաժեշտությունը։ Նա քննադատեց նաև թանգարանում արվեստի պահպանումը ։
Արտաքին հղումներ
Կատեգորիա:Սերբիայի թանգարաններ Կատեգորիա:1844 կառույցներ Կատեգորիա:1844 հիմնադրված թանգարաններ Կատեգորիա:Ազգային թանգարաններ
Մոլորակագիտություն
Մոլորակագիտություն՝ գիտությունների ամբողջություն, որ ուսումնասիրում է մոլորակները և նրանց արբանյակները, ինչպես նաև Արեգակնային համակարգն ամբողջությամբ և այլ մոլորակային համակարգերն իրենց էկզոմոլորակներով։ Մոլորակագիտությունն ուսումնասիրում է մոլորակների ու նրանց արբանյակների ֆիզիկական հատկությունները, քիմիական բաղադրությունը, մակերևույթի կառուցվածքը, ներքին և արտաքին թաղանթները, ինչպես նաև նրանց առաջացման և զարգացման պայմանները։ Մոլորակագիտությունը պատկանում է գիտության միջկանոնակարգված ճյուղին, որը սկզբնապես զարգացել է Երկրի մասին գիտության և աստղագիտության հիման վրա ։ Բայց այսօրվա դրությամբ այն իր մեջ պարունակում է այնպիսի բազմաթիվ գիտակարգեր, ինչպիսիք են մոլորակային երկրաբանությունը (գեոֆիզիկայի և գեոքիմիայի հետ), ֆիզիկական աշխարագրությունը (մոլորակների գեոմորֆոլոգիա և քարտեզագրություն), մթնոլորտի մասին գիտությունները, էկզոմոլորակների ուսումնասիրությունը և տեսական մոլորակագիտությունը ։ Կան և նրան կից այլ գիտակարգեր, օրինակ՝ տիեզերքի ֆիզիկա, աստղակենսաբանություն և գիտություններ, որոնք ուսումնասիրում են Արեգակի ազդեցությունը արեգակնային համակարգի մոլորակների վրա։
Պատմություն
Մոլորակագիտության պատմությունը սկսվում է հին հույն փիլիսոփա Դեմոկրիտից, որը (ինչպես հայտնի է Իպոլիտ Հռոմեացու աշխատանքներից) ասում է՝
Ավելի հին ժամանակներում մոլորակագիտության և աստղագիտության նոր փուլանիշ դարձան հեռադիտակային դիտումները։ 1609 թվականին դրանց սկիզբը դրել է իտալացի աստղագետ Գալիլեո Գալիլեյը։ Ուղղելով իր ինքնաշեն հեռադիտակը երկնքին՝ նա բացահայտեց Յուպիտերի չորս հսկա արբանյակները, Լուսնի վրայի լեռները, առաջին անգամ հետևեց Սատուռնի օղակներին և ուրիշ բաներ։ Նույն 1609 թվականին նա շարունակեց լուսնային լանդշաֆտի ուսումնասիրությունները։ Լուսնային մակերևույթի հետազոտության արդյունքում Գալիլեյը գրեց նրա մասին.
Ինչպես նաև ենթադրեց, որ երկնային այլ մարմինները ունեն նույն մակերևույթը ինչը և Երկիրը ։
Հեռադիտակների կառուցման գործում մեծ առաջընթաց էր նրանց բնութագրերի կատարելագործումը, որը թույլ տվեց սկսել երկնային մարմինների, մասնավորապես Լուսնի, մակերևույթի ավելի փոքր դետալների ուսումնասիրումը։ Լուսինը, Երկրին մոտ լինելու պատճառով, ի սկզբանե առաջին ուսումնասիրվող օբյեկտն էր, որը թույլ տվեց, այդ ժամանակ գոյություն ունեցող չկատարելագործված հեռադիտակներով բավականաչափ լավ ուսումնասիրել նրա մակերևույթը։ Սկզբում Լուսնի ուսումնասիրման հիմնական գլխավոր գործիքները օպտիկական սարքերն էին, իսկ արդեն 20-րդ դարում հայտնագործվեցին ռադիոաստղադիտակները, և վերջապես տիեզերական ավտոմատ ապարատները, որոնց օգնությամբ գիտնականները կարողացան անմիջական հեռավորություններից զբաղվել տիեզերական օբյեկտների ուսումնասիրմամբ։
Արդյունքում, Արեգակնային համակարգը, այս պահին արդեն համեմատաբար լավ ուսումնասիրված է, գիտնականները մետավերապես պատկերացնում են նրա ձևավորման և զարգացման փուլերը։ Այնուամենայնիվ, դեռևս կան շատ չլուծված հարցեր, դրա համար հարկավոր է անել դեռևս մի շարք նոր հայտնագործություններ և տիեզերք ուղարկել մեծ քանակությամբ տիեզերական կայաններ, որ ինչպես հարկն է ուսումնասիրվի Արեգակնային համակարգի հատկությունները։
Մոլորակային աստղագիտություն
Այստեղ կան երկու բնագավառներ՝ տեսական և դիտողական։ Դիտողական ուսումնասիրությունները առաջին հերթին կապված են օպտիկական և ռադիոաստղադիտակների օգնությամբ Արեգակնային համակարգի փոքր մարմինների ուսումնասիրմամբ։ Դրանք թույլ են տալիս բացահայտել են մարմնի այնպիսի բնութագրական ձևեր, ինչպիսիք են պտույտը, բաղադրությունը, մակերևույթի ռելիեֆը և այլն։ Տեսական ուսումնասիրությունները կապված են դինամիկայի հետ՝ երկնային մեխանիկայի օրենքի օգտագործումը կիրառելի է Արեգակնային համակարգի մարմինների և ոչարեգակնային մոլորակային համակարգերի համար։
Մոլորակային երկրաբանություն
Մոլորակային երկրաբանությունը ավելի շատ տվյալներ է պարունակում այն մարմինների մասին, որոնք Երկրից անմիջական հեռավորության վրա են՝ Լուսինը, հարևան երկու մոլորակները Վեներան և Մարսը։ Լուսինը դարձավ առաջին ուսումնասիրության օբյեկտը։ Նրան ուսումնասիրել են այն նույն մեթոդներով, որոնք մշակվել էին, ավելի շուտ, Երկրի ուսումնասիրման համար։
Գեոմորֆոլոգիա
Գեոմորֆոլոգիան հետազոտում է մոլորակների մակերևույթի կառուցվածքի առանձնահատկությունները և արմատապես վերակառուցում է նրանց ձևավորումը, տալիս է ֆիզիկական պրոցեսների եզրահանգումները, որոնք ազդում են տվյալ մակերևույթի վրա։ Այս գիտությունը ներառում է իր մեջ մի քանի տեսակի մակերևույթների ուսումնասիրումը՝
Մակերևույթի երկրաբանական պատմությունը կարող է ի հաշիվ տարբեր խորություններում տեղադրված ապարների համեմատության շնորհիվ ընդլայնվել։ Քանի որ համաձայն վերադրման սկզբունքի (en:Law of superpositio n) կտրվածքում ապարները հետևում են իրենց ծագման հերթականությանը՝ վերին շերտերում տեղադրված են ամենաերիտասարդ ապարները, իսկ ստորին շերտերում՝ ամենահիները։
Այս օրենքը հայտնագործվել է Նիլս Ստենսենի կողմից և առաջին անգամ կիրառվել է Երկրի շերտերի ուսումնասիրման ժամանակ։ Այսպես, օրինակ,Ապոլոն ծրագրի տիեզերագնացների կողմից իրականացված ստրատիգրաֆիկ ուսումնասիրությունները և Լունար ՏԱ ուղեծրային լուսանկարները հետագայում օգտագործվել են Լուսնի ստրատիգրաֆիկ աշտարակի և երկրաբանական քարտեզի ստեղծման ժամանակ։
Տիեզերաքիմիա, երկրաքիմիա և ապարաբանություն
Արեգակնային համակարգի օբյեկտների ծագման և էվոլյուցիայի մասին հիպոթեզների ստեղծման հիմնական պրոբլեմներից մեկը հանդիսանում է նմուշների բացակայությունը, որոնք կարող էին մեծ լաբորատորիաներում վերլուծվել բոլոր անհրաժեշտ գործիքներով, հիմնվելով երկրային երկրաբանության հասանելի գիտելիքների վրա, և կիռարվել այնտեղ։ Ուրախանալի է, որ գիտնականների տրամադրության տակ կան Ապոլոնի տիեզերագնացների ու խորհրդային լուսնագնացների կողմից Լուսնից բերված նմուշներ, ինչպես նաև Մարսի մետեորիտների տեսքի աստերոիդների նմուշներ, որոնք մի ժամանակ պոկվել են նրանց մակերևույթից։ Նրանցից որոշները Երկրի մթնոլորտում թթվային պրոցեսների և բիոսֆերայի ինֆիլտրացիոն ազդեցության արդյունքում ուժեղ փոփոխվել են, սակայն որոշ մետեորիտներ, օրինակ, նրանք որոնք վերջին տասնամյակում գտնվել են Անտարկտիդայում համարյա չէին ենթարկվել փոփոխությունների։ Աստերոիդների գոտուց եկած տարբեր տիպի մետեորիտներ պարունակում են համարյա աստերոիդների կառուցվածքի բոլոր մասերը, կան նույնիսկ այնպիսիք, որոնք կազմավորվել են քայքայված աստերոիդի միջուկից և մանթիայից (Պալլասիտ)։ Գեոքիմիայի և դիտողական աստղագիտության համադրությունը նույնպես հնարավորություն են տալիս հետևել թե տվյալ մետեորիտը հատկապես որ աստերոիդից է պոկվել։
Հայտնի են շատ քիչ մարսյան մետեորիտներ, որոնք կարող էին տեղեկություններ տրամադրել մարսյան կեղևի բաղադրության, ինչպես նաև այն տեղերի մասին, Մարսի մակերևույթի վրա, որտեղ նրանք առաջացել են, ինֆորմացիայի անխուսափելի պաշարի պակասը բարդացնում է մարսյան լիտոսֆերայի էվոլյուցիայի տեսության կառուցումը։ Մինչ 2008 թիվը հայտնաբերվել էին մոտավորապես 50 մետեորիտ Մարսից։ Ապոլոն ծրագրի շրջանակներում տիեզերագնացների կողմից Երկիր էր բերվել ավելի քան 350 կիլոգրամ լուսնային բնահող, և ևս մի քանի գրամ խորհրդային լուսնագնացների կողմից։ Այս նմուշները թույատրեցին ամբողջությամբ կարծիք կազմել Արեգակնային համակարգի մեկ այլ մարմնի մասին։ Մինչ 2008 թիվը հայտնաբերվել էին ավելի քան 100 լուսնային մետեորիտ։
Գեոֆիզիկա
Տիեզերական զոնդերը թույլ են տալիս ինֆորմացիա հավաքել ոչ միայն տեսանելի լույսի տիրույթում, այլև էլեկտրամագնիսական սպեկտրի ուրիշ տիրույթներում։ Մոլորակները կարելի է բնութագրել տարբեր ուժային դաշտերով, ինչպիսիք են գրավիտացիոն և մագնիսական դաշտերը։ Այդ դաշտերի ուսումնասիրությամբ էլ հենց զբաղվում է գեոֆիզիկան։ Մոլորակների կողքով թռչող ՏԱ արագացման փոփոխությունը թույլ է տալիս գրավիտացիոն շեղումներ մոլորակի տարբեր շրջանների վրա, և հետևաբար անել որոշակի եզրահանգումներ այդ շրջանների ապարների բաղադրության և բնութագրիչների մասին։ Նմանատիպ փոփոխությունները իրականացվել են 1970-ական թվականներին լուսնային ապարատների միջոցով լուսնային ծովերի վրա, որոնք թույլ տվեցին Անձրևների, Պարզության և Կրիզիսների ծովերի շրջանում որոշել մասսայի խտությունը։
Արևային քամին իրենից ներկայացնում է արևապսակից բխող բարձրէներգիական լիցքավորված մասնիկների հոսք (հիմնականում պրոտոններ և էլեկտրոններ), մագնիսական դաշտի շնորհիվ նրանք շրջանցում են Երկիրը և շարժվում Երկրի մագնիսական պոչի երկայնքով, որը տարածվում է հեռու դեպի տիեզերք մոլորակային հարյուրավոր շառավղով Արեգակի հասարակածի ուղղությամբ։ Մագնիսոլորտում գոյութուն ունեն ռադիացիոն շրջաններ, որոնցում և պահվում են լիցքավորված մասնիկները։
Մթնոլորտի մասին գիտություն
Մթնոլորտը արտաքին ռադիացիոն շրջանների ու պինդ մակերևույթի միջև հանդիսանում է կարևոր անցողիկ շրջան։ Ոչ բոլոր մոլորակները ունեն մթնոլորտ, քանի որ նրա գոյությունը պայմանավորված է մոլորակի զանգվածրց և Արեգակից ունեցած հեռավորությունից։ Բացի չորս գազային հսկաներց համարյա բոլոր երկրային խմբի մոլորակները ունեն մթնոլորտ (Վեներա, Երկիր, Մարս )։ Մթնոլորտ հայտնաբերվել է նաև Տիտան և Տրիտոն արբանյակների վրա։ Բացի դրանից շատ նոսր մթնոլորտով է օժտված Մերկուրին։ Մոլորակի սեփական առանցքի շուրջ պտույտը նկատելիորեն ազդում է մթնոլորտի հոսքի վրա։ Հատկապես լավ դա երևում է Յուպիտերի և Սատուռնի օրինակով, որոնց մթնոլորտում կազմավորվում են մրրիկներ և շերտեր։Նույնը կարելի է տեսնել երկրային խմբի մոլորակների՝ մասնավորապես Վեներայի վրա։
Համեմատական մոլորակագիտություն
Մոլորակագիտության մեջ հաճախ օգտագործում են համեմատության մեթոդը, որ տան ուսումնասիրվող օբյեկտի ամբողջական ըմբռնումը, մանավանդ երբ այն չունի համապատասխան տվյալներ։ Երկրի և Տիտանի ( Սատուրնի արբանյակի) մթնոլորտների համեմատումը, Արեգակնային համակարգի արտաքին մարմինների զարգացումը Արեգակից ունեցած տարբեր հեռավորությունների վրա, երկրային խմբի մոլորակների մակերևութի գեոմորֆոլոգիան, ահա այն ընդամենը մի քանի օրինակները, որոնք օգտագործվում է այս մեթոդի կողմից։ Համեմատության հիմնական օբյեկտ հիմնականում հանդիսանում է Երկիրը, քանի որ այն ամենից լավ ուսումնասիրվածն է և նրա վրա կարող է կատարվել բազմապիսի չամումներ։ Համեմատականության համար Երկրի ուսումնասիրության տվյալների օգտագործումը այլ մարմինների համեմատման հետ ավելի շատ տարածված են այնպիսի գիտությունների մեջ, ինչպիսիք են մոլորակային երկրաբանությունը, գեոմորֆոլոգիան և մթնոլորտի մասին գիտությունը։
Հիմնական ինստիտուտներ
Մոլորակագիտության հարցերով զբաղվող համալսարանների և ինստիտուտների ոչ ամբողջական ցանկ՝
Պարապրոկտիտ
Պարապրոկտիտ, ուղիղ աղիքը շրջապատող ճարպաշարակցական բջջանքի թարախային բորբոքում։ Հիմնական պատճառը ուղիղ աղիքի բակտերիային ֆլորայի թափանցումն է բջջանք (օրինակ՝ հետանցքի ճաքերի դեպքում)։ Բորբոքումը երբեմն սահմանափակվում է թարախակույտի առաջացմամբ, որոշ դեպքերում տարածվում է և բարդանում սեպսիսով։ Ախտանշաններն են ուղիղ աղիքի շրջանի սուր ցավերը, ջերմաստիճանի բարձրացումը, հետանցքի կամ հետույքի շրջանում ինֆիլտրատի առաջացումը։ Թարախակույտը կարող է պատռվել դեպի դուրս և առաջացնել խուղակ։ Հիվանդությունը կարող է դառնալ քրոնիկական՝ կրկնություններով։ Բուժումը․ անտիբիոտիկներ, հակաբորբոքային միջոցներ, թարախակույտի դեպքում՝ վիրաբուժական միջամտություն։
Սիցիլիական խոհանոց
Սիցիլիական խոհանոց, Սիցիլիայի ազգային խոհանոցը, որը բոլոր մշակույթների ամբողջություն է։ Կղզում տարածվել է երկու հազար տարիների ընթացքում։ Չնայած նրան, որ այն համարվում է միայն իտալական խոհանոցի տարատեսակ, շարունակում է զգալի ազդեցություն ունենալ իսպանական, հունական և արաբական խոհարարական ավանդույթների վրա։
Պարապրոկտիտ
Կատեգորիա:Բորբոքումներ Կատեգորիա:Ուղիղ աղիք
Սիցիլիական խոհանոց
Նկարագրություն
Սիցիլիական խոհանոցում օգտագործվում են արաբական բազմապիսի հումքեր՝ ծիրան, ցիտրուսային մրգեր, բրինձ, քրքում, չամիչ, մշկընկույզ, մեխակ, քաղցր պղպեղ, մայրի ծառի ընկույզ և դարչին ։ Նորմանների և Գոգենշտաուֆենի ազդեցությունը հիշեցնում է բնակչության մեծ սերը մսային ճաշատեսակների հանդեպ, ինչպիսիք են բրուսչիալոնիները ։ Իսպանացիները Նոր Աշխարհից կղզի բերեցին շատ էկզոտիկ սննդամթերքներ, այդ թվում` կակաո, եգիպտացորեն, հնդուհավ, լոլիկ և այլ բանջարեղեն ։ Կատանիայում, կղզու արևելյան ափին, հունական գաղութատերերի կողմից նախապես բնակեցված տարածքներում բավականին շատ օգտագործում են լոբի, ձիթապտուղ, թարմ բանջարեղեն և ձկնային կերակուրներ։ Այնտեղ բանջարեղեններից հատկապես տարածված են սմբուկը, պղպեղը և լոլիկը։ Բնակչության կողմից ծովամթերքի առավել նախընտրելի տեսակներն են թյուննոսը, բրամը, պերկեսը, թրաձուկը և կաղամարը։ Հյուսիսային Աֆրիկայի ազդեցությունը ազդել է Տրապանիի արևմտյան նահանգում, որտեղ նրանք հաճախ պատրաստում են կուսկուս։
Ազգային ուտեստներ
Սիցիլիան հանդիսանում է պանրի բազմաթիվ տեսակների հայրենիքը, որոնցից ամենահայտնիները սիցիլիական պեկորինոն և կաչոկավալոն է։
Առավել հայտնի ուտեստներից են արանչինը (բրնձե գնդկներ՝ միջուկով), Պաստա ալլա Նորման (պատրաստվում է բացառապես Կատանիայում), կապոնատան, պանի կա մեուզան և կուսկուս ալ պեսչեն։ Ինչպես ամբողջ Իտալիայում, այնպես էլ Սիցիլիայում, պատրաստում են պիցցա, որն անվանում են սիցիլիական։
Քաղցրավենիքների շարքում հատկապես հայտնի են ֆրուտա մարտորանան, պինոլատան, բուչելատոն, կանոլին, գրանիտան, պինիոլին, պինոլատան և կասատան։
Stormzy
Մայքլ Էբենազեր Կուադջո Օմարի Օվուո կրտսեր (Michael Ebenazer Kwadjo Omari Owuo Jr.; ), առավել հայտնի է որպես Stormzy, բրիտանացի ռեփեր երգիչ և երգերի հեղինակ։ 2014 թվականին նա ուշադրության է արժանացել բրիտանական անդերգրաունդ երաժշտական բեմում իր «Wicked Skengman» ֆրիսթայլերի շարքի շնորհիվ ։
Stormzy-ի «Shut Up»-ը, որը ի սկզբանե թողարկվել է որպես ֆրիսթայլ ՅուԹյուբում, վիրուսային է դարձել և զբաղեցրել UK Singles Chart-ի 8-րդ հորիզոնական, այն բանից հետո, երբ Stormzy-ն արշավ է սկսել առաջին հորիզոնականը զբաղեցնելու համար ։ Stormzy-ն հաղթել է 2014 և 2015 թվականների MOBO Awards-ի «Լավագույն գրայմ ելույթ» անվանակարգում և ընդգրկվել է BBC-ի Sound of 2015 ցանկում որպես արտիստ դիտելու համար ։ Նրա առաջին ալբոմը՝ «Gang Signs & Prayer»-ը, թողարկվել է 2017 թվականին, և դարձել է առաջին գրայմ ալբոմը, որը առաջին հորիզոնական է զբաղեցրել UK Albums Chart-ում և հաղթել 2018 Brit Awards-ի «Տարվա բրիտանական ալբոմ» մրցանակը ։ 2019 թվականին Stormzy-ի «Vossi Bop» սինգլն առաջին հորիզոնական է զբաղեցրել բրիտանական հիթ-շքերթում, և արտիստի հեդլայնը 2019 Glastonbury փառատոնի ժամանակ շատ բարձր է գնահատվել; այն կրում էր Բենքսիի կողմից ստեղծված Union Jack բաճկոնը՝ Լոնդոնում հանցագործությունների աճի պատճառով ։ Նրա երկրորդ ալբոմը՝ «Heavy Is the Head»-ը, թողարկվել է 2019 թվականի դեկտեմբերի 13-ին ։
Stormzy-ն նաև հայտնի է իր տարաձայնական մեկնաբանություններով բրիտանացի քաղաքական գործիչների մասին; 2016 թվականին նա աջակցել է Լեյբորիստական կուսակցության առաջնորդ Ջերեմի Քորբինին ։ 2018 թվականի փետրվարի 21-ին նա ֆրիսթայլով ելույթ է ունեցել 2018 Brit Awards-ում՝ մեղադրելով Թերեզա Մեյին Grenfell Tower-ում հրդեհից հետո անգործություն անելու համար ։ Երբ նա ելույթ է ունենում «Vossi Bop»-ով՝ ներառյալ մի շարք կարևոր միջոցառումները, Stromzy-ն ներշնչում է լսարանին կրկնել «Fuck the Government and fuck Boris» ՝ վերջինս հղում է Լոնդոնի նախկին քաղաքապետ և ներկայումս Մեծ Բրիտանիայի վարչապետ Բորիս Ջոնսոնին ։
Վաղ կյանք
Մայքլ Էբենազեր Կուադջո Օմարի Օվուո կրտսերը ծնվել է 1993 թվականի հուլիսի 26-ին Լոնդոնի Քրոյդոն համայնքում ։ Նրա մայրը գանացի է, իսկ նա ռեփեր Նադիա Ռոուզիի եղբայրն է  ։ Մայքլը մեխացել է Լոնդոնի Հյուսիսային Նորվուդ շրջանում իր մոր, եղբոր և երկու քույրերի հետ ։ Stormzy-ի ընտանիքը ոչ մի ձև չի առնչվել երաժշտության հետ, սակայն, նա մանուկ հասակից սիրում էր այն ։ Նա հաճախել է Harris Academy South Norwood-ը ։ Մայքլը սկսել է ռեփով զբաղվել 11 տարեկանում և մրցակցում էր ավելի ավագ ռեփերների հետ տեղի երիտասարդամա ակումբում ։
Stormzy-ն պատմել է իր դպրոցական տարիների մասին ․ «Ես շատ չարաճճի էի, բայց ես վատ երեխա չեմ եղել։ Այն ամենը, ինչ ես անում էի, իմ սեփական զվարճանքի համար էր։ Բայց երբ ես դժվարությունների էի հանդիպում, իսկապես լավ էի հաղթահարում դրանք» ։ Նա սովորել է Leamington Spa-ում և երկու տարի աշխատել է որակավորման համար Հեմփշիրի Սաութհեմփթոն քաղաքում ։
2014-2015․ Dreamers Disease և «Shut Up»
2014 թվականի նոյեմբերին Stormzy-ն համագործակցել է Chip և Shalo ռեփերների հետ «I'm Fine» թրեքում՝ հայտնվելով նաև երգի տեսահոլովակում ։
2015 թվականի հունվարի 7-ին Stormzy-ն դարձել է «BBC Introducing top 5»-ի համար երեքը ։ 2015 թվականի մարտի 1-ին նա թողարկել է «Know Me From» սինգլը, որը զբաղեցրել է UK Singles Chart-ի 49-րդ հորիզոնականը։ 2015 թվականի սեպտեմբերին նա թողարկել է իր «WickedSkengMan» ֆրիսթայլերի շարքի վերջին մասը՝ «WickedSkengMan 4»-ը, «Shut Up» երգի ստուդիական տարբերակի հետ միասին ։ Թրեքը դեբյուտել է բրիտանական հիթ-շքերթի 18-րդ հորիզոնականին, դառնալով Stormzy-ի առաջին թոփ-40-ում ընդգրկված երգը և երբևիցե առաջին ֆրիսթայլ երգը, որն ներառվել է Մեծ Բրիտանիայի թոփ-40-ում ։
2015 թվականի դեկտեմբերի 12-ին Stormzy-ն ելույթ է ունեցել «Shut Up» երգով բրիտանացի բռնցկամարտիկ Էնթոնի Ջոշուայի մուտքի ժամանակ՝ Դիլիան Ուայթի դեմ մարտում ։ Ի սկզբանե, «Shut Up»-ը թողարկվել է որպես «WickedSkengMan 4» սինգլ մինի ալբոմի մի մաս 2015 թվականի սեպտեմբերին։ Այդ ելույթից հետո այն սկսել է ընգրկվել նաև iTunes-ի հիթ-շքերթների թոփ-40-ում։ Որպես արդյունք, Stormzy-ն արշավ է սկսել, որի նպատակը հիթ-շքերթի առաջին հորիզոնականն էր ։ Արշավի շնորհիվ Stormzy-ն մեծ աջակցություն է ստացել և ընգրկվել UK Singles Chart-ի լավագույն տասնյակում՝ 8-րդ հորիզոնականում։
2016-այժմ․ Gang Signs & Prayer, Glastonbury փառատոն և Heavy Is the Head
Stormzy-ի հեդլայն հայտնվելը 2019 Glastonbury փառատոնի գլխավոր բեմին բարձր գնահատականներ է ստացել ։ Ելույթին մասնակցել է նաև քաղաքական գործիչ Դևիդ Լամին, ով քննարկել է սևամորթ և ազգային փոքրամասնությունների ներկայացուցիչների դերը բրիտանական քրեական արդարադատության համակարգում և «Vossi Bop»-ով հանդես գալու ժամանակ, Stormzy-ն ոգեշնչել է լսարանին կրկնել «Fuck the Government and fuck Boris» ՝ վերջինս հղում էր Լոնդոնի նախկին քաղաքապետ և ներկայումս Մեծ Բրիտանիայի վարչապետ Բորիս Ջոնսոնին ։ Շոուն ներառել է մի քանի հյուրերի մասնկացություն, օրինակ․ Black Ballet պարային խմբի և փոփ երգիչ Քրիս Մարտինի ։ Stormzy-ն կրում էր Union Jack-ով բաճկոն, որի դիզայները Բենքսին էր ։
Նա UK Singles Chart-ի առաջին հորիզոնականն է զբաղեցրել երկու անգամ; առաջին անգամ որպես «Artists for Grenfell»-ի կազմում 2017 թվականի հունիսի 23-ին «Bridge Over Troubled Water»-ով, և երկրորդ անգամ՝ իր սեփական սոլո սինգլով՝ «Vossi Bop»-ով, որը շրջանցել է Թեյլոր Սվիֆթի «Me!» երգին՝ Բրենդոն Ուրիի մասնակցությամբ։ Stormzy-ն հետո թողարկել է «Crown», «Sounds of the Skeng» և «Wiley Flow» սինգլները, մինչև իր երկրորդ ստուդիական ալբոմի՝ «Heavy Is the Head»-ի թողարկումը 2019 թվականի դեկտեմբերի 13-ին ։
Երաժշտական ոճ
Stormzy-ն նկարագրել է ինքն իրեն որպես «գրայմի երեխա», որի վրա ազդեցություն են ունեցել Wiley-ն և Skepta-ն, սակայն նաև նշել է այնպիսի R&B երգիչներին, ինչպիսիք են Ֆրենկ Օուշենը և Լորին Հիլը ։
Արտաքին հղումներ
Կատեգորիա:Բրիտանացի երաժիշտներ Կատեգորիա:Ռեփերներ Կատեգորիա:Հիփ հոփ երգիչներ Կատեգորիա:Brit Awards մրցանակի դափնեկիրներ
Բռնվեց նա, որ կծում էր
Սյուժե
Կուղբը գնում է իր ընկերոջ՝ Գորշուկի մոտ և հայտնում, որ իրենց ընկեր Մկնիկի հետքով գնում է հայտնի ավազակ Աղվեսը, որը վատ համբավ էր վաստակել անտառում։ Ընկերները որոշում են օգնել ոչինչ չկասկածող Մկնիկին փրկվել։ Վերջինս այդ ժամանակ հանգիստ զբոսնում է անտառում՝ երգելով անհոգ երգեր։
Ընկերները փորձում են կանգնեցնել աղվեսին, բայց երկուսն էլ անհաջողություն են կրում. Կուղբին, որը փորձում է խելքի բերել անպատկառին՝ ասելով, թե լավ չէ փոքրիկներին նեղացնելը, աղվեսը նետում է մեղուների բույնը։ Իսկ Գորշուկին, որը փորձում էր մկնիկին զգուշացնել վտանգի մասին, աղվեսն սպառնում է բռունցքով։
Սակայն ընկերները չեն հանձնվում և աղվեսի հետ պայքարում մի քանի անգամ անհաջողություն կրելուց հետո այնուամենայնիվ հասնում են Մկնիկի մոտ այն պահին, երբ թեյ խմող նապաստակը հասցնում է Մկնիկին զգուշացնել վտանգի մասին։ Մկնիկը, իմանալով, որ իրեն հետևել են և ցանկացել ֆիզիկական ու բարոյական վնաս պատճառել, խիստ զայրանում է ու գոռալով՝ «Բռնվեց նա, որ կծում էր», հարձակվում է աղվեսի վրա ու ծեծում նրան։ Աղվեսը փորձում է դիմադրություն ցույց տալ, սակայն տեսնում է արջին ու ամոթահար փախչում անտառից։
Մկնիկն ու իր ընկերները, գոհ լինելով ընդհարման արդյունքից, երգում են եզրափակիչ հանդիսավոր երգը։
DVD
2009 թվականի հոկտեմբերի 27-ին մուլտֆիլմը թողարկվել է DVD-ով, որը նախապատրաստել է «Крупный план» ընկերությունը։ Սկավառակում ընդգրկվել են նաև այլ մուլտֆիլմեր՝ «Мишка-задира», «Անտառային պատմություն», «Վազիր, առվակ», «Ամենա, ամենա, ամենա, ամենա», «Անտառային ժամանակագրություն», «Նա բռնվեց», «Заячий хвостик»:
Գրականություն
Բովանդակություն՝ «Կապիկները։ Շղթա երեխաներից» («Гирлянда из малышей»), «Կապիկներն ու կողոպտիչները» («Обезьянки и грабители»), «Նա բռնվեց» («Он попался»), «Բռնվեց նա, որ կծում էր»։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վյաչեսլավ Կոտյոնոչկինի մուլտֆիլմեր Կատեգորիա:1983 մուլտֆիլմեր
Քիպրիթճյան (բժիշկ)
'''Հ. Քիպրիթճյան''' (?- փետրվարի 13, 1927, Մարսել, Ֆրանսիա), հայ բժիշկ։
Կենսագրություն
Ատամնաբուժական կրթություն է ունեցել։ Ատամնաբույժ է աշխատել։ 1897 թվականից եղել է ՀՅԴ գործիչ։ Պարսկահայքի Սալմաստ քաղաքում եղել է մարտական շարքերի կազմակերպիչ։ 1908 թվականին եղել է Կ. Պոլ­սում։ 1915 թվականի ապիիլի 24-ին Կ. Պոլսում ձերբակալվել է ի թիվս հարյուրավոր հայ մտավորականների։ Շնորհիվ իր պարսկահպատակ լինելուն՝ հրաշքով ազատվել է ու վերապրել։
Մահացել է 1927 թվականի փետրվարի 13-ին Ֆրանսիայի Մարսել քաղաքում։
Աղբյուր
Կատեգորիա:Հայ բժիշկներ Կատեգորիա:Փետրվարի 13 մահեր Կատեգորիա:1927 մահեր Կատեգորիա:ՀՅԴ անդամներ Կատեգորիա:Հայ ատամնաբույժներ
Պալացցո Կորեջո
Պալացցո Կորեջո (Palazzo Correggio), պալատ իտալական Վենետիկ քաղաքում, որը տեղակայված է Մեծ ջրանցքի Սանտա Կրոչե շրջանում՝ Պալացցո Դոնայի և Կա Կորներ դելլա Ռեջինայի միջև՝ Կա Պեզարոյից ոչ հեռու։
Պատմություն
Պալատը կառուցվել է 18-րդ դարում ճարտարապետ Անդրեա Տիրալիի (Andrea Tirali) աշակերտի նախագծով այն տեղում, որտեղ նախկինում կանգնած էր 16-րդ դարի շենք, որը պատկանում էր Օրազիո Կորեջոյին (Orazio Correggio): Կորեջոյի ընտանիքի այս ճյուղը մահացել է Զանդոնա Կորեջիոյի հետ, ով ինքնասպան է եղել 1738 թվականի հունիսի 25-ին ֆինանսական խնդիրների պատճառով ։
Արտաքին հղումներ
Կատեգորիա:18-րդ դարի ճարտարապետություն Կատեգորիա:18-րդ դարի հիմնադրումներ Կատեգորիա:Վենետիկի պալատներ Կատեգորիա:Իտալիայի ճարտարապետություն Կատեգորիա:Վենետիկի տեսարժան վայրեր
(10347) Մուրոմ
(10054) Սոլոմին, -աստերոիդ աստերոիդների հիմնական գոտում։ Այս երկնաքարը հայտնաբերվել է 1992 թվականի ապրիլի 27-ին, աստղագետ Էրիկ Էլստի կողմից Եվրոպական հյուսիսային աստղադիտարանում ։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ
Պարապսիխոլոգիա
Պարապսիխոլոգիա (պսիխո և լոգիա), պարահոգեբանություն, գիտության զարգացման տվյալ փուլում անբացատրելի հոգեֆիզիոլոգիական-ֆիզիկական որոշ պրոցեսների մեկնաբանումը որպես՝
ա․ արտազգայական (մեզ հայտնի զգայարանների գործունեությամբ չհիմնավորվող) ընկալում,
բ․ արտաքին ֆիզիկական երևույթների, օբյեկտների, ինչպես նաե իրադարձությունների վրա մտովի ներգործություն։
Պարահոգեբանները տարբերում են արտազգայական ընկալման հետնյալ ձևերը․
1․ հեռազգայություն (տելեպաթիա)՝ մտովի հաղորդակցում, երբ ինդուկտորի մտքերը, նրա ցանկությունից անկախ հայտնի են դառնում պերցիպիենտին (ընկալող),
2․ պայծառատեսություն (տելեստեզիա)՝ առանց ինդուկտորի մասնակցության, որևէ իրադարձության կամ առարկայի մասին ինֆորմացիա ստանալու ընդունակություն,
3․ կանխատեսություն՝ (պրոսկոպիա)՝ ապագա իրադարձությունների կամ այլ անձի ապագա մտքերի գուշակում,
4․ կենսաբանական էֆեկտ՝ օժանդակ ինդիկատորի (շիվ, կոր մետաղալար են) օգնությամբ ընդերքի «հետախուզում»,
5․ պարաախտորոշաբանություն՝ առանց հիվանդի հետ շփվելու, պայծառատեսության վրա հիմնված ախտորոշում։
Արտաքին ֆիզիկական երևույթների, օբյեկտների, ինչպես նաև իրադարձությունների վրա պարահոգեբանական ներգործության ձևերից առանձնացվում է պսիխոկինեզը (հոգեներգործություն), որը տարբերվում է, իբր, նոր իրավիճակ առաջացնելու կարողությամբ։ Պարահոգեբանական հետազոտությունների հիմնական մեթոդը գիտափորձն է, որի արդյունքներն ամփոփվում են հավանականային վիճակագրական գնահատման եղանակով՝ պարահոգեբանական երևույթի դրսևորումը կարող է վկայվել միավորների այնպիսի հարաբերակցությամբ, որը բացատրվում է միայն այդ երևույթով, և որի պատահական առաջացումը քիչ հավանական է։ Չնայած գիտափորձերի տեխնիկայի կատարելագործմանը, սխալմունքի կամ խաբեության հնարավորությունները չեն բացառվում։ Միաժամանակ պարահոգեբանական պրոցեսները չեն վերարտադրվում, այսինքն՝ չեն բավարարում գիտական փաստի հավաստիությանը ներկայացվող պահանջները։ Պարահոգեբանների մի մասի կարծիքով, որպես կենսաբանական կապի միջոց և ինֆորմացիա կրող հանդես է գալիս օրգանիզմների էլեկտրամագնիսական դաշտը։ Պարահոգեբանական հետազոտություններն սկզբնավորվել են 1882-ին, երբ Լոնդոնում կազմակերպվել է «Հոգեկան երևույթների ուսումնասիրման ընկերությունը»։ 1970-ական թթ․ վերջին ավելի քան 30 երկրներում գործում էին հատուկ լաբորատորիաներ և ընկերություններ, որոնցից շատերը միավորված են Միջազգային պարահոգեբանական ասոցիացիայում (Նյու Յորք)։ ՍՍՀՄ-ում հետազոտությունները ձեռնարկվել են 1920-ական թթ․ Լենինգրադում, 1960-ականներից շարունակվել Մոսկվայում։
Կատեգորիա:Պարապսիխոլոգիա Կատեգորիա:Օկուլտականություն
Էլ Պրոգրեսո
Էլ Պրոգրեսո, (El Progreso)՝ քաղաք Հոնդուրասի հյուսիսում, Յորոյի վարչությունում։
Աշխարհագրական դիրք
Գտնվում է Սուլայի հովտում, Ուլուա գետի ափին ։ Քաղաքապետարանի տարածքը կազմում է 547,5 կմ²։
Բնակչություն
2013 թվականի մարդահամարի տվյալներով՝ քաղաքում ապրում է 146 098 մարդ ։
Քաղաքի բնակչության թվաքանակի դինամիկան ըստ տարիների.
Տնտեսություն
Բերրի հողերի շնորհիվ Պրոգրեսոյի տնտեսությունը հիմնված է գյուղատնտեսության վրա։ Քաղաքի շրջակայքում կան ձիթենու, արմավենու, բանանի, այլ մրգերի և բանջարեղենի աճեցման պլանտացիաներ։ Նաև բավականին զարգացած է անասնաբուծություն, մասնավորապես, խոշոր եղջերավոր անասունների բուծումը և տեքստիլ արդյունաբերությունը։
Էլ Պրոգրեսո երբեմն կոչվում է հեծանվային քաղաք, քանի որ շատ քաղաքացիներ տեղաշարժի համար օգտագործում են հեծանիվ, որպես արագ և տնտեսող տրանսպորտային միջոց։ Հնարավոր է՝ դա տեղի բնակչության հարաբերական աղքատության արտացոլումն է։
Միկո Քվեմադո
Միկո Քվեմադոյի լեռնաշղթան քաղաքի գլխավոր տեսարժան վայրերից մեկն է։ Այն գտնվում է Պրոգրեսո քաղաքից արևելք, Սուլա հովտում։ Ունի ավելի քան 280 կմ² տարածք, որտ գտնվում է կառավարության հոգացության տակ։ Էկոլոգիական բարեկեցության ապահովման և էկոհամակարգի պաշտպանության համար, որպես հարուստ բուսական և կենդանական աշխարհը ունեցող տարածք, այնտեղ ազգային պարկ է ստեղծվել։
Արտաքին հղումներ
Կատեգորիա:Հոնդուրասի քաղաքներ Կատեգորիա:1892 թվականին հիմնադրված բնակավայրեր
Հարթագիծ
Հարթագիծ,
Կատեգորիա:Երկրաչափություն Կատեգորիա:Բազմանիստեր
Դերեզա այծը
«Դերեզա այծը» (Коза луплена, Коза-борза, Սարսափելի այծը, «Коза-дереза», Коза-дереза, Каза-манюка ), ռուսական, ուկրաինական և բելառուսական ժողովրդական հեքիաթի սյուժե։
Պատմություն
Հեքիաթը պատկանում է, այսպես կոչված, կենդանիների մասին հեքիաթների շարքին։ Հեքիաթի երկրորդ մասը նման է «Նապաստակի տնակը» հեքիաթի սյուժեին, տարբերությունն աղվեսի փոխարինումն է այծի կերպարով։ Ռուսական տարբերակները 30-ն են, ուկրաինականը՝ 27-ը, բելառուականը՝ 9-ը ։ Սյուժեն շատ տարածված է նաև բուլղարական և չեխական ավանդույթներով ։ Ծեծված այծի մասին հեքիաթը տարածված է նաև ամբողջ Եվրոպայում։ Իտալական, պորտուգալական և ֆրանսիական տարբերակներում այծը երբեմն սպանում է տիրոջը ։
Հեքիաթային սյուժեների ցուցիչում նշված է 212 համարի ներքո՝ «Ծեծված այծը» («Коза луплена»). հայրն իր որդիներին (դուստրերին) հերթով ուղարկում է այծին արածեցնելու, այծն ամբողջ ժամանակ ասում է, որ չի կշտացել, հայրը զայրանում է ու որդիներին տնից վռնդում, բայց երբ համոզվում է, որ այծը խաբում է, փորձում է նրան մորթել, այծը փախչում է անտառ, տիրանում նապաստակի տանը, տարբեր կենդանիներ օգնում են վերջինիս, բայց չեն կարողանում այծին դուրս վռնդել, այծին դուրս է անում աքաղաղը (մեղուն, խեցգետինը) ։
Հեքիաթը մշակել են Ալեքսեյ Տոլստոյը, Ալեքսանդր Նաչաևը, Օ. Կապիցան, Ե. Բլագինինոյը։
1888 թվականին Նիկոլայ Լիսենկոն ժողովրդական հեքիաթի և Դնեպրովա-Չայկայի լիբրետոյի հիման վրա գրել է «Դերեզա այծը» մանկական օպերան։ Այն դարձել է Նիկոլայ Լիսենկոյի ինքնատիպ նվերն իր երեխաներին։
1985 թվականին հեքիաթի հիման վրա նկարահանվել է «Դերեզա» խորհրդային մուլտֆիլմը։ 1995 թվականին Ուկրաինայում նկարահանվել է «Դերեզա այծը» նկարված մուլտֆիլմը։
Ստուգաբանություն և նշանակություն
Դերեզա։ Միխայիլ Պրիշվինը գտնում էր, որ «коза-дереза» արտահայտությունն ի սկզբանե հնչել է «коза — дери глаза», որը նշանակում է «ուշադիր նայել» ։ Ալեքսանդր Աֆանասև-Չուժբինսկու կարծիքով ուկրաիներեն «դերեզա» բառը նշանակում է «կռվարար, կամակոր» ։ Ըստ Ֆասմերի ստուգաբանական բառարանի՝ «դերեզա» բառը նշանակում է «երկպառակություն սերմանել» ։
Луплена: «Коза рухлена, половина бока луплена». «Луплена»՝ որին դնքստել են (ծեծել են, թակել) ։ «Лупить» բառն առաջացել է лупа կամ лупъ՝ «կաշի, մորթի», բառերից ։ «Рухлена»՝ որը դրժում է, քանդում, խորտակում ։
Борза: «Борзая» բառը հին ռուսերենում նշանակել է «արագ» ։
Манюка: Բելառուսերենից թարգմանաբար նշանակում է ստախոս, խաբեբա ։
Սյուժե
Կար մի դերեզա այծ։ Նա ուզում է գնալ խոտ արածելու, վերցնում ու նապաստակին տանից դուրս է անում։ Նապաստակին օգնության է գալիս գայլը, բայց չի կարողանում հաղթել այծին։ Այնուհետև նապաստակին որոշում է օգնել արջը, բայց այծը նրանից էլ չի վախենում։ Մոտակայքով անցնում էր աքաղաղը (մեղուն, խեցգետինը), նա նապաստակին օգնում է դերեզա այծին վռնդել։ Եվ նրանք սկսում են միասին համերաշխ ապրել։
Արտաքին հղումներ
Կատեգորիա:Դերեզա այծը
Վիսամ Բեն Եդեր
Վիսամ Բեն Եդեր (Wissam Ben Yedder, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Ֆրանսիայի ազգային հավաքականի կազմում։ Խաղում է կենտրոնական հարձակվողի դիրքում ։
Թուլուզ
2012 թվականի սեպտեմբերի 1-ին Բեն Եդերը գոլ խփեց Ռեյմսի դեմ հանդիպման 89-րդ րոպեին՝ փրկելով Թուլուզին պարտությունից ։ Սեպտեմբերի 22-ին նա գոլի և գոլային փոխանցման հեղինակ դարձավ Ռենի դեմ խաղում, իսկ հանդիպումն ավարտվեց 2-2 հաշվով ։ Նոյեմբերի 25-ին՝ Օլիմպիկ Լիոնի դեմ խաղում ֆրանսիացին դարձավ 2 գոլի և գոլային փոխանցման հեղինակ՝ օգնելով իր թիմին հաղթել 3-0 հաշվով ։ 2013 թվականի ապրիլի 6-ին Բեն Եդերը դուբլի և գոլային փոխանցման հեղինակ դարձավ Նիսի դեմ խաղում, սակայն Թուլուզը պարտվեց 3-4 հաշվով ։ Մայիսի 26-ին նա դուբլ ձևակերպեց Մոնպելիեի դեմ խաղում ։ 2012-13 մրցաշրջանում Բեն Եդերը անցկացրեց 37 հանդիպում՝ դառնալով 15 գոլի և 6 գոլային փոխանցման հեղինակ ։
2013 թվականի օգոստոսի 9-ին Բեն Եդերը երկարաձգեց իր պայմանագիրը Թուլուզի հետ մինչև 2017 թվականը ։ Հոկտեմբերի 5-ին նա խփեց Նիսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Նոյեմբերի 30-ին ֆրանսիացին հեթ-տրիկ ձևակերպեց Սոշոյի դեմ խաղում  ։ 2014 թվականի փետրվարի 15-ին Բեն Եդերը գոլի և 2 գոլային փոխանցման հեղինակ դարձավ Լորյանի դեմ խաղում ։ Փետրվարի 23-ին ֆրանսիացին դուբլի հեղինակ դարձավ Պարի Սեն-Ժերմենի դեմ խաղում  ։ Մարտի 8-ին Բեն Եդերը գոլ խփեց Ռեյմսի դեմ հանդիպման 88-րդ րոպեին՝ օգնելով Թուլուզին հաղթել 3-2 հաշվով  ։ Մայիսի 17-ին նա հեթ-տրիկ ձևակերպեց Վալենսյենի դեմ խաղում, իսկ հանդիպումն ավարտվեց 3-1 հաշվով  ։ 2013-14 մրցաշրջանում Բեն Եդերը դարձավ 17 գոլի և 5 գոլային փոխանցման հեղինակ անցկացրած 42 հանդիպումներում ՝ դառնալով Լիգա 1-ի միացյալ երկրորդ լավագույն ռմբարկուն ։
2015 թվականի հոկտեմբերի 28-ին Բեն Եդերը դուբլի հեղինակ դարձավ Ֆրանսիայի լիգայի գավաթի Օսերի դեմ խաղում ։ Դեկտեմբերի 15-ին նա դուբլ ձևակերպեց լիգայի գավաթի Ռենի դեմ խաղում ։ Դեկտեմբերի 19-ին՝ Լիլի դեմ խաղում ֆրանսիացին խփեց իր 50-րդ գոլը Լիգա 1-ում ։ 2016 թվականի հունվարի 9-ին Բեն Եդերը հեթ-տրիկ ձևակերպեց Ռեյմսի դեմ խաղում՝ 3-1 հաշվով հաղթանակ պարգևելով իր թիմին  ։ Մարտի  12-ին նա 2 գոլ խփեց Բորդոյի դեմ խաղում ։ Ապրիլի 6-ին՝ Բաստիայի դեմ խաղում ֆրանսիացին դարձավ 2 գոլի և 2 գոլային փոխանցման, իսկ հանդիպումն ավարտվեց 4-0 հաշվով  ։ Թուլուզի առաջին թիմի կազմում Բեն Եդերը անցկացրեց 174 հանդիպում՝ դառնալով 71 գոլի և 22 գոլային փոխանցման հեղինակ ։
Սևիլյա
2016 թվականի հուլիսի 30-ին Բեն Եդերը 5 տարվա պայմանագիր կնքեց Սևիլյայի հետ   ։ Իր դեբյուտը ակումբի կազմում նշեց օգոստոսի 14-ին՝ փոխարինելով Լուսիանո Վիետոյին Իսպանիայի սուպերգավաթի Բարսելոնայի դեմ խաղում  ։ Առաջին հանդիպումը Լա Լիգայում անցկացրեց օգոստոսի 20-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում և այս խաղում դառնալով գոլի հեղինակ  ։ Իր դեբյուտը եվրոպական առաջնություններում նշեց սեպտեմբերի 27-ին՝ Չեմպիոնների Լիգայի խմբային փուլի Օլիմպիկ Լիոնի դեմ խաղում և այս խաղում կրկին դառնալով գոլի հեղինակ  ։ Հոկտեմբերի 1-ին Բեն Եդերը դուբլ ձևակերպեց Ալավեսի դեմ խաղում՝ 2-1 հաշվով հաղթանակ պարգևելով իր թիմին  ։ Նոյեմբերի 30-ին ֆրանսիացին դուբլի հեղինակ դարձավ Իսպանիայի գավաթի Ֆորմենտերայի դեմ խաղում  ։ Ֆորմենտերայի դեմ պատասխան խաղում նա դարձավ 3 գոլի և գոլային փոխանցման հեղինակ  ։ 2017 թվականի հունվարի 7-ին Բեն Եդերը հեթ-տրիկ ձևակերպեց Ռեալ Սոսիեդադի դեմ խաղում՝ այս խաղում դառնալով նաև գոլային փոխանցման հեղինակ և օգնելով Սևիլյային հաղթել 4-0 հաշվով  ։ Իր առաջին մրցաշրջանում ֆրանսիացին անցկացրեց 42 հանդիպում ՝ դառնալով 18 գոլի ու 6 գոլային փոխանցման հեղինակ և Լիոնել Մեսսիի հետ կիսելով Իսպանիայի գավաթի լավագույն ռմբարկուի կոչումը ։
2017 թվականի սեպտեմբերի 26-ին Բեն Եդերը հեթ-տրիկ ձևակերպեց Չեմպիոնների Լիգայի խմբային փուլի Մարիբորի դեմ խաղում, իսկ հանդիպումն ավարտվեց 3-0 հաշվով ։ Նոյեմբերի 21-ին՝ Լիվերպուլի դեմ խաղում 0-3 պարտվելուց հետո, Սևիլյան 3 գոլ խփեց և խաղն ավարտվեց 3-3 հաշվով, իսկ ֆրանսիացին հեղինակեց գոլերից 2-ը  ։ Խաղից հետո Բեն Եդերը Տվիտերում ծաղրեց Լիվերպուլին՝ հղում կատարելով 2005 թվականի Չեմպիոնների Լիգայի եզրափակչին ։ 2018 թվականի մարտի 13-ին՝ Չեմպիոնների Լիգայի 1/8 եզրափակչի Մանչեսթեր Յունայթեդի դեմ երկրորդ խաղում նա փոխարինման մտավ հանդիպման 72-րդ րոպեին ու դարձավ 2 գոլի հեղինակ ՝ օգնելով Սևիլյային հաղթել 2-1 հաշվով և 1958 թվականից հետո առաջին անգամ դուրս գալ առաջնության քառորդ եզրափակիչ  ։ Ապրիլի 14-ին Բեն Եդերը հեռացվեց խաղադաշտից Վիլյառեալի դեմ խաղում՝ կարմիր քարտ ստանալով ոչ սպորտային պահվածքի համար ։ Մայիսի 12-ին նա գոլի և գոլային փոխանցման հեղինակ դարձավ Ռեալ Բետիսի դեմ խաղում ։ Մայիսի 19-ին ֆրանսիացին խփեց Ալավեսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ 2017-18 մրցաշրջանում Բեն Եդերը անցկացրեց 42 հանդիպում՝ դառնալով 22 գոլի և 5 գոլային փոխանցման հեղինակ ։
2018 թվականի օգոստոսի 12-ին Բեն Եդերը փոխարինեց Գաբրիել Մերկադոյին Իսպանիայի սուպերգավաթի Բարսելոնայի դեմ խաղում և վրիպեց 11-մետրանոցից հանդիպման 90-րդ րոպեին, ինչի պատճառով Սևիլյան պարտվեց 2-1 հաշվով ։ Սեպտեմբերի 23-ին ֆրանսիացին 3 գոլի և գոլային փոխանցման հեղինակ դարձավ Լևանտեի դեմ խաղում  ։ Դեկտեմբերի 13-ին նա դուբլ ձևակերպեց Եվրոպայի Լիգայի խմբային փուլի Կրասնոդարի դեմ խաղում ։ Դեկտեմբերի 23-ին Բեն Եդերը գոլ խփեց Լեգանեսի դեմ հանդիպման վերջին րոպեին՝ փրկելով Սևիլյային պարտությունից ։ 2019 թվականի փետրվարի 14-ին նա խփեց Եվրոպայի Լիգայի 1/16 եզրափակչի Լացիոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին  ։ Մարտի 10-ին ֆրանսիացին հեթ-տրիկ ձևակերպեց Ռեալ Սոսիեդադի դեմ խաղում  ։ Մարտի 17-ին Բեն Եդերը գոլ խփեց Էսպանյոլի դեմ խաղում, իսկ հանդիպումն ավարտվեց 1-0 հաշվով ։ Մայիսի 18-ին նա գոլի և գոլային փոխանցման հեղինակ դարձավ Ատլետիկ Բիլբաոյի դեմ խաղում ։ Սևիլյայի կազմում Բեն Եդերը անցկացրեց 138 հանդիպում՝ դառնալով 70 գոլի և 22 գոլային փոխանցման հեղինակ  ։
Մոնակո
2019 թվականի օգոստոսի 14-ին Բեն Եդերը 5 տարվա պայմանագիր կնքեց Մոնակոյի հետ  ։ Ակումբը նրա համար վճարեց 40 միլիոն եվրո , և այս գործարքով Ռոնի Լոպեշը տեղափոխվեց հակառակ ուղղությամբ ։
Միջազգային կարիերա
Բեն Եդերը ներկայացրել է Ֆրանսիան ֆուտզալի հավաքականի և մինչև 21 տարեկանների հավաքականի կազմում ։ Ֆրանսիայի ազգային հավաքական նա առաջին անգամ հրավիրվեց 2018 թվականի մարտի 15-ին Դիդիե Դեշամի կողմից՝ Կոլումբիայի և Ռուսաստանի դեմ ընկերական խաղերի համար   ։ Իր դեբյուտը ազգային հավաքականում նշեց մարտի 23-ին՝ փոխարինելով Օլիվիե Ժիրուին Կոլումբիայի դեմ խաղում  ։ Իր առաջին գոլը Ֆրանսիայի կազմում խփեց 2019 թվականի հունիսի 11-ին՝ Անդորրայի դեմ խաղում  ։
Ակումբային վիճակագրություն
2019 թվականի օգոստոսի 22-ի դրությամբ
Միջազգային վիճակագրություն
2019 թվականի օգոստոսի 22-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Հայկուշ Բատիկյան
Հայկուշ Գուրգենի Բատիկյան, հայ բուսաբան-սնկաբան։ Կենսաբանական գիտությունների դոկտոր (1995) : Հայաստանի ճարտարագիտական ակադեմիայի ակադեմիկոս, ՀՀ չափագիտության ազգային ինստիտուտի ուսումնական կենտրոնի տնօրեն, Որակի կառավարման համակարգերի, շրջակա միջավայրի կառավարման և սննդի անվտանգության աուդիտոր ։
Կենսագրություն
Առաջարկել է բորբոսասնկերի և միկոտոքսինների հայտնաբերման, նորմավորման և ապաակտիվացման եղանակներ։
Հեղինակ է «Որակ ու անվտանգություն. պարենային հումք և սննդամթերք» ուսումնական ձեռնարկի (2001)։
Յուտլանդական ճակատամարտ
Յուտլանդական ճակատամարտ ((Skagerrakschlacht` Սկագերակի ճակատամարտ), ծովային մարտ Առաջին համաշխարհային պատերազմի (1914—1918) ժամանակ անգլիական և գերմանական նավատորմերի գլխավոր ուժերի միջև, Հյուսիսային ծովում, Յուտլանդական թերակղզուց արևմուտք, 1916 թվականի մայիսի 31-ից հունիսի 1-ը։ Մասնակցել է 250 նավ (այդ թվում՝ 64 գծանավ ու հածանավ)։
Յուտլանդական ճակատամարտը սկսվել է կողմերի առաջապահ նավաջոկատների մարտով, ապա բախվել են գլխավոր ուժերը։ Բրիտանական նավերը ձգտել են շրջափակել գերմանական նավատորմը, սակայն վերջինս խույս տալով վճռական ճակատամարտից, ծխածածկույթի ու ականակիրների տորպեդային գրոհների տակ դուրս է եկել մարտից։ Հունիսի 1-ին շարունակվել են միայն առանձին նավերի և միավորումների բախումները։ Գերմանական նավատորմին հաջողվել է պատսպարվել իր բազաներում, իսկ բրիտանականը շարժվել է հյուսիս։
Չնայած նրան, որ Յուտլանդական ծովամարտում անգլիական ուժերը կորցրին 14 մարտական միավոր, իսկ գերմանացիները 11 անգլիացիները պահպանեցին իրենց առավելությունը ծովում։ Բրիտանական նավատորմը պահպանել է իր գերիշխանությունը ծովում։
Կատեգորիա:Ճակատամարտեր այբբենական կարգով Կատեգորիա:Առաջին համաշխարհային պատերազմ Կատեգորիա:Գերմանիայի ծովամարտեր Կատեգորիա:Մեծ Բրիտանիայի ծովամարտեր Կատեգորիա:Առաջին համաշխարհային պատերազմի ծովամարտեր Կատեգորիա:1916 հակամարտություններ
Բյուրեղների պարզ ձևեր
Բյուրեղների պարզ ձևեր, նիստերի համախումբ, որն ստացվում է տվյալ որևէ նիստից բյուրեղագիտական կետային խմբի համաչափության գործողություններով։ Այդ նիստերը երկրաչափորեն համաչափ են, ֆիզիկական և քիմիական հատկություններով՝ միանման։ Եթե պարզ ձևի նիստերի միակցությունը չի պարունակում տարածությունը, կոչվում է բաց պարզ ձև, եթե պարունակում է՝ փակ։ Բյուրեղների պարզ ձևերը հնարավոր են բոլոր համակարգերի համար, բացի խորանարդայինից, որի համար բնորոշ են միայն փակ պարզ ձևեր։ Եթե պարզ ձևի նիստերը բյուրեղի համաչափության միևնույն տարրին ուղղահայաց կամ զուգահեռ չեն և հավասար անկյուններով համաչափության համարժեք տարրեր չեն հատում, կոչվում են ընդհանուր, հակառակ դեպքում՝ մասնակի։ Գոյություն ունեն 47 պարզ ձևեր, որոնք ստացվում են համաչափության 32 բյուրեղագիտական կետային խմբերից ընդհանուր և մասնակի ձևերի ընտրությամբ։ Համաչափության այն կետային խմբերում, որոնք պարունակում են միայն պարզ առանցքներ, հնարավոր են բյուրեղների էնանտիամորֆ՝ աջ և ձախ ձևեր, որոնց հետ միասին պարզ ձևերի թիվը դառնում է 53։
Կատեգորիա:Բյուրեղագիտություն
Հուլդա Լունդին
Հուլդա Լունդին (Hulda Sofia Lundin, ), շվեդ դերձակ և մանկավարժ, որը Շվեդիայում դրել է կարի ժամանակակից կրթության հիմքերը։
Կենսագրություն
Հուլդա Լունդինը ծնվել է 1847 թվականին, Կրիստիանստադում, Անդերս Լունդինի և Քրիստինա Անդերսոնի ընտանիքում։ Եղել է նրանց երրորդ դուստրը։ Նրա հայրը եղել է դերձակ, և Հուլդան և նրա քույրը՝ Ավգուստա Լունդինը, նույնպես դարձել են դերձակուհիներ։ Նրանց մյուս քույրը` Աննա Դիդրիչը դարձել է դերասանուհի։
Հուլդա Լունդինը մասնակցել է նաև հասարակական գործունեությանը, եղել է Nya Idun կանանց ակումբի և Sveriges allmänna folkskollärarf associationrening-ի («Հանրային դպրոցների ուսուցիչների շվեդական ասոցիացիա») տնօրեն, շվեդական Lärarnas ուսումնական ամսագրի խորհրդի անդամ։
Արտաքին հղումներ
Կատեգորիա:Շվեդ դերձակներ Կատեգորիա:Կին ուսուցիչներ Կատեգորիա:19-րդ դարի շվեդ գրողներ Կատեգորիա:19-րդ դարի շվեդ կին գրողներ
Հարալդ Սլոթ-Մյոլլեր
Հարալդ Սլոթ-Մյոլլեր (Harald Slott-Møller, ), դանիացի նկարիչ, կերամիկայի վարպետ։
Կնոջ՝ նկարչուհի ‎Ագնես Սլոթ-Մյոլլերի հետ եղել է Den Frie Udstilling-ի («Ազատ ոճի ցուցահանդես») հիմնադիրներից։
Կենսագրություն
Հարալդ Սլոթ-Մյոլլերը ծնվել է Կոպենհագենում, Կառլ Էմիլ Մյոլլերի և Աննա Մարիա (ծննդյան անունը՝ Մյոլլեր) ընտանիքում։ 1883 թվականին ավարտել է Դանիայի գեղարվեստի թագավորական ակադեմիայի նախապատրաստական դասընթացը, այնուհետև երեք տարի նկարչություն է ուսանել Պեդեր Սևերին Կրոյերի մոտ ։
Գործունեություն
Հարալդ Սլոթ-Մյոլլերն առաջին անգամ ցուցադրվել է 1886 թվականին Շարլոտտենբորգի գարնանային ցուցահանդեսում։ 1888 թվականին նրա վրձնած Fattigfolk i Fattiglægens Venteværelse (Աղքատները խեղճ բժշկի ընդունարանում) մեծածավալ վառ գույներով աշխատանքը մեծ ուշադրության է արժանացել։ Դիմանկարային և լանդշաֆտային աշխատանքներով ներկայացել է Շարլոտտենբորգի ցուցասրահում և Ազատ ոճի ցուցահանդեսում ։ 1890-ական թվականների սկզբին Հարալդ Սլոթ-Մյոլլերնի մոտ ոճային փոփոխություն է տեղի ունեցել, որը նկատելի է քանդակագործ Անն Մարի Բրոյցենի դիմանկարում, որտեղ նրա շիկահեր մազերը ծածկված են ոսկով, ինչպես Սլոթ-Մյոլլերի լանդշաֆտներից մեկի հացահատիկները։ Այս կտավին հաջորդել են մի շարք նկարներ, որոնք նրա համար տեղ են հարթել որպես 1890-ականների հիմնական նկարիչներից մեկի՝ («Երեք կանայք»), Foraaret («Գարուն») և նրա նշանավոր խորհրդանշական աշխատանքը Primavera (1901) : Սլոթ-Մյոլլերը նկարչության մեջ մնացել է որպես Հարավային Ջաթլենդի և Հարավային Չլեսվինգի հայտնիների դիմանկարիչ։ Նրա աշխատանքները հաճախ բնութագրվում են ծագմամբ ։
1919 թվականին արժանացել է Դանեբրոգ շքանշանի։ Եղել է Den Frie Udstilling (Ազատ ոճի ցուցահանդես) հիմնադիրներից ։ Մահացել է Կոպենհագենում։ Թաղված է Հոլմեն գերեզմանատանը ։
Սլոթ-Մյոլլերը պատկերված է կրկնակի դիմանկարով՝ Ude eller Kammerater (Ընկերներից, 1886), որտեղ կնոջ հետ պատկերել են միմյանց։ Գծանկար-ինքնադիմանկարներից է Trækfuglene (Թափառական թռչուններ, 1909)։ Մեկ այլ ինքնադիմանկար գտնվում է Ֆլորենցիայի Ուֆֆիցիում (1924) ։
Ծանոթագրություններ
Կատեգորիա:Դանիացի նկարիչներ
(10370) Հիլոնոմ
(10370) Հիլոնոմ, -աստերոիդ աստերոիդների հիմնական գոտում։ Այս երկնաքարը հայտնաբերվել է 1995 թվականի փետրվարի 27-ին, ամերիկացի աստղագետներ Դևիդ Ջուիտի, Ջեյն Լուի կողմից ։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ
Պարզ աշխատանք
Պարզ աշխատանք, աշխատանք, որը կատարողից հատուկ պատրաստվածություն, որակավորում չի պահանջում, այսինքն՝ չորակավորված աշխատանք։ Բարդ աշխատանքի մեկ ժամը, որպես կարգ, պարունակում է պարզ աշխատանքի մի քանի ժամ, այդ պատճառով որակավորված աշխատուժը ժամանակի միավորի ընթացքում ավելի մեծ արժեք է ստեղծում, քան չորակավորվածը։ Պարզ աշխատանքի հասարակայնորեն անհրաժեշտ քանակով որոշվում է ապրանքի արժեքի մեծությունը։
Քոմֆորթ (բժիշկ)
'''Ա. Հ. Քոմֆորթ''' (Յոզղաթ, Յոզղաթի գավառ, Անկարայի նահանգ - ?), հայ ատամնաբույժ։
Կենսագրություն
Ազգությամբ հայ է։ Ծնվել է Անկարայի նահանգի Յոզղաթի գավառի կենտրոն Յոզղաթ քաղաքում։ Սովորել է Անկարայի նահանգի Կեսարիայի գավառի Թալաս ավանի բարձրագույն վարժարանում, սակայն կրթությունն անավարտ է մնացել։ Ավարտել է Կ. Պոլ­սի Օսմանյան կայսերական բժշկական վարժարանի ատամնաբուժական բաժինը։ 1902 թվականից ի վեր Ադանայում ատամնաբույժ է աշխատել։
1909 թվականին Ադանայի կոտորածից հրաշքով փրկվելուց հետո ձերբակալվել է և դատապարտվել 15 տարի բանտարկության, սակայն կարողացել է փախչել և ԱՄՆ մեկնել։ 1909 թվականին բնակություն է հաստատել ԱՄՆ-ի Նյու Ջեր­սիի նահանգի Դելաուեր քաղաքում։ 1917 թվականից աշխատել է Նյու Ջերսիի նահանգի Կամդեն քաղաքում (Camden, Haddon ave., 1211), ուր քննություն է հանձնել և նահանգային վկայագիր ստացել։ 1924 թվականի դրությամբ բնակվել է ԱՄՆ-ում և ատամնաբույժ աշխատել։
Աղբյուր
Կատեգորիա:Հայ բժիշկներ Կատեգորիա:Հայ ատամնաբույժներ Կատեգորիա:Յոզղաթ քաղաքում ծնվածներ
Ալեքսանդր Վան
Ալեքսանդր Վան (Alexander Wang, ), ամերիկացի նորաձևության դիզայներ, 2012-2015 թվականներին եղել է Balenciaga նորաձևության  տան  տնօրենը   ։
Կենսագրություն
Ծնվել է Սան Ֆրանցիսկոյում, ծնողներն արտագաղթել են Թայվանից, 18 տարեկանում Ալեքսանդր Վանը տեղափոխվել է Նյու Յորք, որտեղ սկսել է հաճախել «Parsons The New School»» For Design նկարչության և դիզայնի դպրոց։ 2005 թվականին նա որոշեց գործարկել սեփական ապրանքանիշը, որը սկսեց տրիկոտաժի հավաքածուով։
2007 թվականի աշնանը Վանը Նյու Յորքում ներկայացրեց ավարտի հասցրած կանացի լիարժեք հավաքածուն։
2008 թվականին Ամերիկայի նորաձևության դիզայներների խորհրդի կողմից «Կանացի հագուստ» անվանակարգում  նրան  մրցանակի է առաջադրվել։ Արժանացել է  նաև  «Նորաձևության ոլորտում ձեռքբերումների համար» (CFDA Fashion Awards) մրցանակին, որը նրան  հանձնել է  Ամերիկայի նորաձևության դիզայներների խորհուրդը։ Որպես հաղթող Վանը ստացել է 1․000․000 դոլար։
Նրա հավաքածուների հիմնական առանձնահատկությունը փափուկ տրիկոտաժի տարածված վերնաշապիկներն են, ինչպես նաև մոխրագույն, սպիտակ և սև գույների փափուկ տրիկոտաժի հագուստները։
Արտաքին հղումներ
Կատեգորիա:Ամերիկացի դիզայներներ
Սոխ ակակա
Սոխ ակակա, սոխազգիների ընտանիքին պատկանող ծածկասերմ բույս։